Evropa Ittifoqining Alisher Usmonov va singillariga nisbatan sanktsiyalari bekor qilinishi mumkin

Rossiyalik milliarder Alisher Usmonov va uning ikki singlisiga nisbatan joriy etilgan sanktsiyalar Evropa sudida sudga tortilishidan so'ng to'xtatilishi mumkin. Bu haqda “The Guardian” xabar berdi.
Usmonov, uning singillari Saodat Narzieva va Gulbahor Ismoilova aprel oyida EI hududida sayohat qilishi yoki a'zo mamlakatlardagi aktivlaridan, jumladan, 600 million dollarlik (484 million funt sterling) yaxtadan foydalanishiga to'sqinlik qilgan sanktsiyalarni bekor qilishni so'rab sudga alohida murojaat qilgan.
“The Guardian”ga ko'ra, vaqtinchalik qaror ikki hafta ichida, yakuniy qaror esa 2022 yil oxirigacha qabul qilinishi mumkin. Bu oligarx va uning qarindoshlariga muzlatilgan yoki hibsga olingan bank hisoblari va aktivlariga kirish imkonini beradi.
O'zbekistonda tug'ilgan Usmonovning aktivlari Rossiya Ukrainaga bostirib kirganidan so'ng fevral oyi oxiridan beri muzlatib qo'yilgan. Oligarxning Evropa Ittifoqiga sayohat qilishi taqiqlangan. Sanktsiyalar bloki uni “Putinning sevimli oligarxlaridan” biri deb kiritgan. Keyinroq Evropa Ittifoqi Ismoilova va Narzievaga nisbatan Usmonov bilan moliyaviy aloqa borligi uchun sanktsiyalarni qo'llagan.
Bu harakat 600 million dollarlik yaxtaning musodara qilinishiga olib kelgan. Sababi Germaniya federal politsiyasi Ismoilovani kemaning yagona benefitsiar egasi sifatida aniqlaganini da'vo qilgan. Usmonov va uning singillari matbuot kotibi yaxtaga egalik “hech qachon yashirilmagani” va mulkchilik tuzilmasi bilan bog'liq barcha kerakli hujjatlar tegishli idoralarga, jumladan, Evropa Ittifoqi, AQSh va Germaniyaga taqdim etilganini aytgan.
Usmonovga nisbatan Evropa Ittifoqi sanktsiyalari ro'yxatida, shuningdek, oligarx “o'zining singlisi Soadat Narzievaga boyligining katta qismini bir martalik to'lov yoki 3 million dollar sovg'a sifatida o'tkazgani” qayd etilgan. Sanktsiya e'lonida Narzievaning “akasiga aloqador bo'lishi mumkin bo'lgan yuzlab million dollarlik 27  ta Shveytsariya bankida hisob raqamlari bo'lgani” qo'shimcha qilingan.
Bu “The Guardian” va Uyushgan jinoyatchilik va korruptsiya haqida hisobot berish loyihasi tomonidan mart oyida olib borilgan tergov doirasida ko'tarilgan. Hujjatlar shuni ko'rsatadiki, hisoblarning aksariyati Usmonovning ommaviy axborot vositalari, metallar va tog'-kon konglomerati USM Group bilan ham bog'liq. Ushbu bank hisoblarning o'n sakkiztasi so'nggi yillarda ham faol bo'lgani ta'kidlangan. Usmonov va Narzievaning matbuot kotibi mart oyi o'rtalarida “The Guardian” nashriga olib borilgan tergov “soxta va yolg'on” ekanini aytgan.